
Surah Malaikat Utusan 


(Makkiyah) 

r* 




Yang Maha Penyayang dan Maha Pengasih 


Ayat-ayat dan Terjemahan 



"Demi yang diutus berturut-turut(l). Dan demi yang terbang 
sekencang-kencangnya(2). Dan demi yang menyebarkan 
angin seluas-luasnya(3). Dan demi yang mengagihkan segala 
sesuatu dengan sempurna(4). Dan demi yang 
mencampakkan peringatan (wahyu kepada para rasul). "(S). 



"Untuk menolak dalihan manusia atau untuk memberi 
amaran kepada mereka(6). Sesungguh~nya segala yang 
dijanjikan kepada kamu pasti akan berlaku(7). Apabila 
bintang-bintang telah dihapuskan(8). Dan apabila langit 
telah dipecahkan(9). Dan apabila gunung-ganang telah 
dihancurleburkan. "( 1 0). 



(kehadirannya)(1 1). Untuk hari apakah rasul-rasul itu 
ditangguhkan?(12). Untuk Hari Pengadilan(13). Tahukah 
engkau apakah Hari Pengadilan itu?(14). Celakalah pada hari 
itu kepada para pendusta. "(1 5). 




t z'""* 

"Bukankah Kami telah membinasakan umat purba-kala?(1 6). 
Kemudian Kami iringkan mereka dengan umat-umat yang 
kemudian(17). Demikianlah Kami bertindak terhadap orang- 
orang yang berdosa(18). Celakalah pada hari itu kepada para 
pendusta(1 9). Bukankah Kami ciptakan kamu dari air mani 
yang hina? "(20). 








" Kemudian Kami letakkannya di tempat yang kukuh 
(rahim)(21). Hingga sampai kepada waktu yang tertentu(22). 
Lalu Kami tentukan perencanaan ke atasnya dan Kamilah 
Sebaik-baik Perencana(23). Celakalah pada hari itu kepada 
para pendusta(24). Bukankah Kami jadikan bumi sebagai 
wadah yang mengumpulkan?"(25). 







"Orang-orang yang hidup dan orang-orang yang mati(26). 
Dan Kami jadikan padanya gunung-ganang yang tinggi dan 
Kami berikan kamu minuman air yang tawar? (27). Celakalah 
pada hari itu kepada para pendusta(28). Pergilah kamu 
menerima 'azab yang dahulunya telah didustakan kamu(29). 
Pergilah kamu berteduh di bawah bayangan asap Neraka 
yang bercabang tiga. "(30). 

"Yang tidak meneduhkan mereka dan tidak pula 
menahankan mereka dari julangan api Neraka(31). 
Sesungguhnya Neraka itu melontarkan bunga-bunga api 
sebesar istana(32). la kelihatan seolah-olah unta-unta kuning 
tua(33). Celakalah pada hari itu kepada para pendusta(34). 
Inilah hari mereka tidak dapat bercakap. "(35). 




"Dan mereka tidak diizinkan bercakap dan tidak dapat 
memohon maaf (3 6). Celakalah pada hari itu kepada para 
pendusta(37). Inilah hari pengadilan , Kami himpunkan kamu 
sekalian bersama-sama umat-umat manusia yang dahulu 
kala(38). Jika kamu mempunyai tipu helah, maka lakukanlah 
tipu helah itu terhadap-Ku(39). Celakalah pada hari itu 
kepada para pendusta. "(40). 




"Sesungguhnya orang-orang yang bertaqwa itu bersenang- 
lenang di bawah bayangan pokok yang teduh (berhampiran) 
matair-matair(41). Dan meni'mati berbagai-bagai buah- 
buahan yang diidami mereka(42). Makan dan minumlah 
seenak-enaknya kerana amalan-amalan yang telah kamu 
lakukan(43). Sesungguhnya begitulah Kami memberi balasan 
kepada para Muhsinin(44). Celakalah pada hari itu kepada 
para pendusta. "(45). 




"(Wahai orang-orang kafir!) Makanlah dan ni'matiiah 
kesenangan dunia yang sebentar, sesungguhnya kamu 
adalah orang-orang yang berdosa (46). Celakalah pada hari 
itu kepada para pendusta(47). Dan jika mereka disuruh 
ruku', mereka tidak ruku'(48). Celakalah pada hari itu 
kepada para pendusta(49). Dengan penjelasan yang mana 
lagi sesudah penjelasan Al-Qur'an mereka hendak 
beriman? "(50). 


(Latar belakang dan pokok pembicaraan) 

Surah ini mengandungi tikaman-tikaman yang 
tajam, pemandangan-pemandangan yang dahsyat 
dan nada-nada kenyataan yang keras, seolah-olah 
sebatan cemeti api. ia meletakkan -hati manusia di 
kandang mahkamah yang hebat, menghadapi 
berbagai-bagai pertanyaan, kecaman dan ancaman- 
ancaman yang menembusinya seperti anak-anak 
panah yang tajam. 


Hakikat Alam, Jiwa Dan 'Azab Di Akhirat 


Al-Qur'an menayangkan pemandangan- 
pemandangan dunia dan Akhirat, mengemukakan 
hakikat-hakikat aiam dan jiwa, juga pemandangan- 
pemandangan 'azab seksa yang dahsyat. Selepas 
menayangkan setiap pemandangan itu, Al-Qur'an 
iringi dengan kutukan yang menyelarkan setiap hati 
yang berdosa seolah-olah selaran api: "Celakalah 
pada hari itu kepada para pendusta/' Selaran ini 
berulang-ulang sebanyak sepuluh kali di sepanjang 
surah. Selaran-selaran itu amat sesuai dengan bentuk 
surah ini yang mengandungi kenyataan-kenyataan 
yang tajam, pemandangan-pemandangan yang hebat 
dan pukulan-pukulan yang keras itu. 


Selaran tetap yang berulang-ulang itu 
mengingatkan kita dengan pertanyaan tetap yang 
berulang-ulang di dalam Surah ar-Rahman selepas 
menyebut setiap ni'mat-Nya kepada manusia iaitu: 



"Manakah satu ni'mat dari ni'mat-ni'mat Tuhan kamu yang 
kamu hendak dustakannya?" 


(Surah ar-Rahman: 25) 


Begitulah juga ia mengingatkan kita dengan 
pertanyaan-pertanyaan tetap yang berulang-ulang 
dalam Surah ai-Qamar selepas menerangkan setiap 
babak dari babak-babak 'azab: 



"Maka bagaimana dengan 'azab-Ku dan amaran-Ku?" 


(Surah al-Qamar: 1 6) 

Ulangan-ulangan itu memberikan satu sifat yang 
khusus dan tajam kepada surah itu. 


panah yang menunjukkan kepada berbagai-bagai 
alam. 


Struktur Seni Surah Ini 


Penjelajahan Yang Pertama 


Semua bahagian dan ceraian surah ini pendek- 
pendek, cepat dan keras dan berakhir dengan kata- 
kata bersajak dalam berbagai-bagai bentuk. Setiap 
bahagian dengan kata bersajaknya yang tertentu. 
Kemudian rangkaian ayat-ayat itu kadang-kadang 
kembaii kepada setengah-setengah kata bersajak 
yang berulang-ulang kali. Bahagian-bahagian, 
ceraian-ceraian dan kata-kata akhiran yang bersajak 
itu diterima oleh hati dengan gigitan dan 
kekerasannya masing-masing, satu lepas satu. Habis 
satu nada datang pula nada yang, lain dengan rentak 
kekuatan dan kekerasan yang sama, la memberi 
pukulan yang keras kepada hati, pukulan yang 
bertubi-tubi, satu lepas satu. 

Fungsi-fungsi Malaikat Dan Angin 

Dari permulaannya lagi surah ini diselubungi 
suasana kencang dan hiruk-pikuk dengan 
pemandangan-pemandangan angin-angin atau 
malaikat-malaikat yang dikirimkan atau diutuskan 
berturut-turut, angin-angin atau malaikat-malaikat 
yang berhembus atau terbang laju, angin-angin atau 
malaikat-malaikat yang menabur atau menyebar 
dengan penyebaran yang sempurna, angin-angin atau 
malaikat-malaikat yang mengagihkan segala sesuatu 
dengan pengagihan yang sempurna, angin-angin atau 
malaikat yang melontar atau mencampak peringatan 
untuk menolak dalihan manusia atau untuk memberi 
amaran kepada mereka. Ini adalah satu pembukaan 
yang amat sesuai dengan suasana surah. 

Pemilihan Bingkai Pemandangan Yang Sesuai 

Al-Qur'an mempunyai caranya yang tersendiri 
dalam memilih frem-frem atau bingkai-bingkai yang 
sesuai bagi gambar-gambar pemandangan yang 
ditayangkan dalam surah-surah seperti 
pemandangan-pemandangan tadi. Di dalam Surah 
adh-Dhuha, ia memilih frem waktu pagi dan malam 
yang sepi untuk pemandangan keperihatinan, kasih 
mesra dan perlindungan. Di dalam Surah al-Aadiyat ia 
memilih frem kuda-kuda perang yang berlari pantas, 
mendengus dan mengepulkan debu-debu untuk 
pemandangan pembongkaran kubur-kubur dan 
pendedahan rahsia-rahsia di dalam dada dan lain-lain 
lagi yang memang banyak. 1 

Setiap bahagian dari sepuluh bahagian surah ini 
selepas bahagian pertama ini menggambarkan satu 
penjelajahan di sebuah alam yang membawa manusia 
keberbagai-bagai ruang dan bidang renungan- 
renungan, perasaan-perasaan dan lintasan-lintasan 
fikiran, emosi-emosi dan reaksi-reaksi, iaitu bidang 
yang jauh lebih luas dari ruang ungkapan dan kata- 
kata itu. la merupakan seolah-olah bilah anak-anak 


Lihat bab dalam buku of j . 


Penjelajahan yang pertama ialah di sekitar 
pemandangan Hari Pengadilan iaitu pemandangan 
revolusi-revolusi alam yang besar yang berlaku di 
langit dan di bumi iaitu masa para rasul menutupkan 
kira-kiranya dengan manusia: 



"Apabila bintang-bintang telah dihapuskan(8). Dan apabila 
langit telah dipecahkan(9). Dan apabila gunung-ganang 
telah dihancurleburkanO 0). Dan apabila para rasul telah 



Untuk hari apakah rasul-rasul itu ditangguhkan?(12). Untuk 
Hari Pengadilan(13). Tahukah engkau apakah Hari 
Pengadilan itu? (14) Celakalah pada hari itu kepada para 
pendusta. "(15) 


Penjelajahan Yang Kedua 


Penjelajahan yang kedua di sekitar kebinasaan 
umat-umat purbakala dan bagaimana undang- 
undang Allah bertindak terhadap manusia-manusia 
pendusta: 




purbakala?(16). Kemudian Kami iringkan mereka dengan 
umat-umat yang kemudian(17). Demikianlah Kami bertindak 
terhadap orang-orang yang berdosa(18). Celakalah pada hari 
itu kepada para pendusta. "(19) 


Penjelajahan Yang Ketiga 


Penjelajahan yang ketiga ialah di sekitar asal-usul 
kejadian manusia dan bagaimana Allah mengaturkan 
perencanaan dan pentadbiran-Nya: 








i 

"Bukankah Kami ciptakan kamu dari air mani yang 
hina? (20). Kemudian Kami letakkannya di tempat yang 
kukuh (rahim)(21). Hingga sampai kepada waktu yang 
tertentu(22). Lalu Kami tentukan perencanaan ke atasnya 
dan Kamilah Sebaik-baik Perencana(23). Celakalah pada hari 
itu kepada para pendusta. "(24) 

Penjelajahan Yang Keempat 

Penjelajahan yang keempat ialah di alam bumi yang 
mengumpulkan anak-anaknya, sama ada yang hidup 
atau yang mati, dan menyediakan untuk mereka 
kehidupan yang tetap dan air yang menghidupkan 
segala-galanya: 



"Bukankah Kami jadikan bumi sebagai wadah yang 
mengumpulkan? (25). Orang-orang yang hidup dan orang- 
orang yang mati(26). Dan Kami jadikan padanya gunung - 
ganang yang tinggi dan Kami berikan kamu minuman air 
yang tawar?(27). Celakalah pada hari itu kepada para 
pendusta. "(28) 

Penjelajahan Yang Kelima 


Penjelajahan yang kelima ialah di sekitar golongan 
manusia pendusta dan 'azab keseksaan dan celaan 
yang akan diterima mereka pada Hari Pengadilan: 



"Pergilah kamu menerima 'azab yang dahulunya telah 
didustakan kamu(29). Pergilah kamu berteduh di bawah 
bayangan asap Neraka yang bercabang tiga (30). Yang tidak 
meneduhkan mereka dan tidak pula menahankan mereka 
dari julangan api Neraka (31). Sesungguhnya Neraka itu 
melontarkan bunga-bunga api sebesar istana(32). la 
kelihatan seolah-olah unta-unta kuning tua(33). Celakalah 
pada hari itu kepada para pendusta. "(34) 

Penjelajahan Yang Keenam Dan Ketujuh 

Penjelajahan yang keenam dan yang ketujuh ialah di 
sekitar kedudukan para pendusta serta kecaman dan 
penghinaan tambahan terhadap mereka: 




"Inilah hari mereka tidak dapat bercakap(35). Dan mereka 
tidak diizinkan bercakap dan tidak dapat memohon 
maaf(36). Celakalah pada hari itu kepada para pendusta(37). 
Inilah Hari Pengadilan , Kami himpunkan kamu sekalian 
bersama-sama umat-umat manusia yang dahulu kala(38). 
Jika kamu mempunyai tipu helah , maka lakukanlah tipu 
helah itu terhadap-Ku(39). Celakalah pada hari itu kepada 
para pendusta. "(40) 

Penjelajahan Yang Kelapan 

Penjelajahan yang kelapan di sekitar orang-orang 
yang bertaqwa dan balasan-balasan ni'mat yang 
disediakan untuk mereka: 



"Sesungguhnya orang-orang yang bertaqwa itu bersenang - 
lenang di bawah bayangan pokok yang teduh (berhampiran) 
matair-matair(41). Dan meni'mati berbagai-bagai buah- 
buahan yang diidami mereka (42). Makan dan minumlah 
seenak-enaknya kerana amalan-amalan yang telah kamu 
Iakukan(43). Sesungguhnya begitulah Kami memberi balasan 
kepada para Muhsinin(44). Celakalah pada hari itu kepada 
para pendusta. "(45) 

Penjelajahan Yang Kesembilan 

Penjelajahan yang kesembilan ialah laluan sekilas di 
sekitar golongan manusia pendusta yang menerima 
kecaman: 



"(Wahai orang-orang kafir!) Makanlah dan ni'matilah 
kesenangan dunia yang sebentar , sesungguhnya kamu 

adalah orang-orang yang berdosa(46). Celakalah pada hari 
ini kepada para pendusta. "(47) 

Penjelajahan Yang Kesepuluh 

Penjelajahan yang kesepuluh ialah laluan sekilas di 
sekitar golongan manusia pendusta yang terus 
mendusta: 



"Dan jika mereka disuruh ruku' t mereka tidak ruku'(48). 
Celakalah pada hari ini kepada para pendusta." (49) 

Kata Penamat 

Kata penamat selepas penjelajahan-penjelajahan, 
tayangan-tayangan, kecaman-kecaman dan 
pernyataan-pernyataan itu ialah: 



"Dengan penjelasan yang mana lagi selepas penjelasan Al- 
Qur'an mereka hendak beriman? "(50) 

Demikianlah hati kita menjelajah bersama rangkaian 
ayat-ayat pantas surah ini. Ia menjelajah begitu cepat 
hingga nafasnya termengah-mengah penat mengikuti 
pernyataan-pernyataannya, tayangan gambar-gambar 
dan pemandangan-pemandangannya. Persoalan- 
persoalan yang dibicarakan di dalam surah ini ialah 
persoalan-persoalan yang berulang-ulang kali 
dibicarakan di dalam surah-surah Al-Qur'an terutama 
surah-surah yang diturunkan di Makkah, tetapi 
persoalan-persoalan itu dikemukakan dari berbagai- 
bagai sudut dan disorotkan dengan berbagai-bagai 
cahaya dan dihidangkan dengan berbagai-bagai 
kecapan dan rasa sesuai dengan keadaan-keadaan 
jiwa manusia yang menghadapinya, dan sesuai 
dengan suasana dalaman hati dan jiwa manusia yang 
diketahui oleh Allah yang menurunkan Al-Qur'an 
kepada Rasul-Nya dan menyebabkan segala persoalan 
yang dibicarakannya itu kelihatan baru kerana ia 
menimbulkan reaksi-reaksi yang baru di dalam jiwa. 

Dalam surah ini terdapat gambaran baru di dalam 
pemandangan-pemandangan Neraka Jahannam dan 
gambaran baru dalam menghadapi golongan manusia 
pendusta dengan pemandangan-pemandangan ini. 
Begitu juga terdapat pembaharuan-pembaharuan 
dengan gaya pembentangan dan pengucapan yang 
memberi ciri-ciri keperibadian yang khusus kepada 
surah ini iaitu ciri-ciri tajam, pedas dan nada-nada 
yang mengah. 

Sekarang marilah kita huraikan surah ini dengan 
'terperinci: 


[Pentafsiran ayat-ayat 1-7) 




"Demi yang diutus berturut-turut(l). Dan demi yang terbang 
sekencang-kencangnya(2). Dan demi yang menyebarkan 
angin seluas-luasnya(3). Dan demi yang mengagihkan segala 
sesuatu dengan sempurna. "(4) 



"Dan demi yang mencampakkan peringatan (wahyu kepada 
para rasui)(5). Untuk menolak dalihan manusia atau untuk 
memberi amaran kepada mereka(6). Sesungguhnya segala 
yang dijanjikan kepada kamu pasti akan berlaku."(7) 

Yang menjadi persoalan di sini ialah persoalan 
Qiamat yang sukar bagi kaum Musyrikin untuk 
mempercayainya. Justeru itulah Al-Qur'anul-Karim 
menegaskan persoalan ini dengan berbagai-bagai 
cara penegasan di berbagai-bagai tempat di dalam Al- 
Qur'an. Ia memberi perhatian yang begitu berat untuk 
menjelaskan hakikat persoalan ini di dalam akal fikiran 
dan hati mereka, kerana penjelasan seumpama itu 
merupakan 'suatu keperluan untuk menegakkan 
'aqidah Islam di dalam jiwa mereka, juga untuk 
membetulkan neraca pertimbangan nilai dalam 
seluruh kehidupan mereka. Kepercayaan kepada Hari 
Akhirat merupakan batu asas di dalam 'aqidah yang 
diturunkan Allah di samping merupakan batu asas 
dalam memahami hidup insaniyah. Ia merupakan asas 
yang dirujukkan kepadanya segala persoalan hidup 
dan asas untuk membetulkan neraca pertimbangan 
nilai-nilai di dalam segala urusan kehidupan mereka. 
Kerana itulah ia memerlukan usaha-usaha yang gigih 
dan memakan waktu yang lama untuk 
menjelaskannya kepada akal dan hati manusia. 

Maksud Dari Ungkapan-ungkapan Sumpah 

Allah S.W.T. telah bersumpah di bahagian pertama 
surah ini bahawa janji alam Akhirat itu pasti berlaku. 
Ungkapan-ungkapan sumpah itu menunjukkan 
bahawa makhluk-makhluk yang dijadikan bahan 
sumpahan-Nya itu adalah dari makhluk-makhluk alam 
ghaib yang mempunyai, kekuatan-kekuatan yang 
tersembunyi dari memberi kesan kepada alam dan 
kehidupan manusia. Ulama'-Ulama' Salaf telah 
berselisih pendapat, mengenai pengertian makhluk- 
makhluk itu. Kata setengah mereka bahawa makhluk- 
makhluk itu semuanya ialah angin-angin. Setengah 
pula berpendapat makhluk-makhluk itu semuanya 
ialah malaikat-malaikat. Ada pula yang mengatakan 
bahawa setengah dari makhluk-makhluk itu 
dimaksudkan angin-angin dan setengah lagi 
dimaksudkan malaikat-malaikat. Ini menunjukkan 
bahawa pengertian kata-kata ungkapan sumpah itu 
tidak jelas dan rahsia. Ketidakjelasan dan kerahsiaan 
makhluk-makhluk ini amatlah sesuai dijadikan bahan 
sumpah untuk menjelaskan hakikat Qiamat yang 
ghaib dan tersembunyi di dalam ilmu Allah. Qiamat 
itu pasti akan berlaku sebagaimana makhluk-makhluk 

ghaib itu benar-benar ada dan mempengaruhi 
kehidupan manusia, 

"Demi yang diutuskan berturut-turut." Dari Abu 
Hurayrah: Yang dimaksudkan dengan ayat ini ialah 
malaikat-malaikat. Maksud yang serupa juga telah 
diriwayatkan dari Masruq, Abu adh-Dhuha dan 
Mujahid dalam salah satu riwayat, juga as-Suddi, ar- 
Rabi' ibn Anas dan Abu Soleh dalam satu riwayat 
(berdasarkan riwayat-riwayat ini, maka maksud dari 
ayat-ayat ini ialah bersumpah dengan malaikat- 
malaikat yang diutus berturut-turut laksana jajaran 
bulu tengkuk kuda yang berjuntai.) Demikianlah 
pendapat Abu Soleh bahawa caSjiJi cjUIaS! 

oU-aUH ialah malaikat-malaikat. 

Menurut riwayat dari Ibn Mas'ud katanya: 
itu angin-angin. (Maksudnya angin-angin itu 
dilepaskan berturut-turut seperti jajaran bulu tengkuk 
kuda yang berjuntai), Begitu juga pendapat beliau 
mengenai maksud dari kata-kata dan 

oi^SUli. pendapat ini sama sahaja dengan pendapat 
Ibn 'Abbas, Mujahid, Qatadah dan Abu Soleh 
mengikut satu riwayat. 

Sementara Ibn Jarir pula tidak memberi apa-apa 
pendapat tentang maksud sama ada 

maksudnya malaikat atau angin, tetapi beliau telah 
menegaskan bahawa maksud ialah angin- 

angin dan ialah angin-angin yang menyebar 

awan di merata penjuru langit. 

Menurut ibn Mas'ud pula maksud dan 

ciUaUi! ialah malaikat-malaikat Pendapat ini sama 
dengan pendapat Ibn 'Abbas, Masruq, Mujahid, 
Qatadah, al-Rabi' ibn Anas, al-Suddi dan ath-Thauri 
tanpa khilaf. Maksud ayat ini ialah malaikat-malaikat 
itu turun membawa perintah-perintah Allah kepada 
para rasul iaitu perintah-perintah yang membezakan 
di antara yang hak dan yang batil dan 
mencampakkannya kepada para rasul dalam bentuk 
wahyu untuk menolak dalihan manusia dan memberi 
amaran kepada mereka. 

Di sini kita dapat perhatikan dengan jelas bahawa 
perkara-perkara yang dipersumpahkan itu telah 
dibesar-besarkan dengan sifat-sifatnya yang majhul 
sama seperti pada ayat-ayat dan «zAejusi. 

Perselisihan pendapat para Ulama' mengenai 
hakikatnya merupakan bukti kerahsiaannya, dan 
kerahsiaan ini merupakan unsur pokok perkara- 
perkara itu di tempat ini. Yang jelas ia hanya memberi 
saranan dan sindiran secara umum sahaja, tetapi 
perkara-perkara itu sendiri menggoncangkan 
'perasaan kita kerana saranan-saranan dari bunyi dan 
nadanya yang bertalu-talu, juga dari bayangan secara 
langsung yang dicampakkannya. Perasaan terharu 
yang ditimbulkannya di dalam hati itu merupakan 
satu perkara yang amat sesuai dengan maudhu' dan 
tujuan surah ini. Setiap bahagian surah itu 
menggoncangkan perasaan seolah-olah seperti orang 
yang memegang leher seseorang dan 


menggoncangkannya dengan kuat ketika membuat 
soal selidik mengenai sesuatu dosa atau mengenai 
sesuatu bukti yang terang yang diingkarkan olehnya, 
kemudian ia melepaskannya dengan memberi 
ancaman: 



"Celakalah pada hari itu kepada para pendusta. "(49) 


[Pentafsiran ayat-ayat 8-15) 


Setelah itu tiba pula goncangan yang kuat dari 
pemandangan-pemandangan kekacauan dan 
kemusnahan alam pada Hari Pengadilan, iaitu hari 
yang telah ditentukan kepada para rasul untuk 
membentangkan hasil da'wah mereka kepada seluruh 
umat manusia: 



"Apabila bintang-bintang telah dihapuskan(8). Dan apabila 
langit telah dipecahkan(9). Dan apabila gunung-ganang 
telah dihancurleburkan(IO). Dan apabila para rasul telah 
ditentukan waktu (kehadirannya)."(1 1) 



Untuk hari apakah rasul-rasul itu ditangguhkan?(12). Untuk 
Hari Pengadilan(13). Tahukah engkau apakah Hari 
Pengadilan itu? (14). Celakalah pada hari itu kepada para 
pendusta. "(1 5) 


Pada hari itu bintang dihapuskan dan hilanglah 
cahayanya, dan langit dipecahkan dan gunung- 
ganang dileburkan menjadi debu. 


Pemandangan Kemusnahan Alam 

Pemandangan-pemandangan kemusnahan alam ini 
telah ditayangkan di dalam berbagai-bagai surah Al- 
Qur'an dan semuanya menunjukkan bahawa 
peraturan-peraturan yang mengikat alam buana ini 
akan musnah pada hari ini, diikuti bunyi ledakan- 
ledakan, gempa-gempa dan letupan-letupan yang 
kuat dan dahsyat yang belum pernah dialami 
manusia, iaitu ledakan-ledakan yang tidak dapat 
dibandingkan dengan peristiwa-peristiwa gempa 
bumi, letupan-letupan gunung berapi dan petir dan 
sebagainya yang biasa dialami mereka, kerana 
ledakan dan letupan yang seumpama ini jika 
dibandingkan dengan ledakan-ledakan yang berlaku 
pada hari Qiamat itu samalah dengan mercun-mercun 
mainan kanak-kanak pada hari raya apabila 
dibandingkan dengan bom-bom atom dan hidrogen. 
Perbandingan ini hanya untuk memudahkan faham 

sahaja, sedangkan kedahsyatannya yang sebenar yang 
akan berlaku akibat ledakan alam buana dan 
keguguran bintang-bintangnya adalah di luar 
tanggapan dan kefahaman manusia. 

Di samping menjelaskan kemusnahan-kemusnahan 
alam, surah ini juga mengemukakan satu lagi perkara 
yang amat besar yang telah ditangguhkan Allah 
kepada Hari Qiamat ini, iaitu masa para rasul 
dipanggil untuk mengemukakan hasil pencapaian 
da'wah Allah yang diperjuangkan mereka di bumi di 
sepanjang generasi-generasi manusia. Para rasul itu 
telah ditentukan masa kehadiran mereka di sana pada 
hari ini untuk membentangkan penyata kira-kira akhir 
mengenai urusan yang agung ini yang melebihi langit, 
bumi dan gunung-ganang untuk tujuan 
membicarakan kes-kes yang tergantung dalam 
kehidupan dunia, dan memutuskannya dengan 
hukuman-hukuman Allah dan mengumumkan 
keputusan terakhir di mana berakhirnya generasi- 
generasi insan dan abad-abad zaman. 

Ungkapan-ungkapan ayat-ayat ini membesar- 
besarkan urusan yang agung. Ini menyarankan 
hakikatnya yang amat besar hingga melampaui batas 
daya kefahaman manusia. 



(kehadirannya)(1 1). Untuk hari apakah rasul-rasul itu 
ditangguhkan?(12). Untuk Hari Pengadilan(13). Tahukah 
engkau apakah Hari Pengadilan itu?"(14) 

Dari uslub pengungkapan ini nyatalah bahawa Al- 
Qur'an memperkatakan tentang satu urusan yang 
agung tetapi apabila kesan penjelasannya menjejak di 
hati dengan kehebatan dan kejutannya yang 
mengatasi kejutan bintang-bintang yang dipadamkan 
cahayanya, langit yang dipecahkan dan gunung- 
ganang yang dileburkan, lantas ia pun membuat 
kenyataan dan memberi amaran yang menakutkan: 



" Celakalah pada hari itu kepada para pendusta." (1 5) 

Inilah amaran dari Allah Yang Maha Kuasa kepada 
manusia untuk menghadapi keadaan-keadaan ngeri 
Hari Qiamat yang membabitkan seluruh alam dan 
menghadapi suasana-suasana kebesaran dan 
keagungan yang menyelubungi majlis pengadilan 
yang disaksikan oleh para rasul di mana mereka 
mengemukakan penyata kira-kira da'wah mereka 
yang akhir tepat pada masa yang telah ditetapkan 
kepada mereka. Amaran yang dikeluarkan pada masa 
ini mempunyai rasa, kesan dan implikasinya yang 
menakutkan. 


(Pentafsiran ayat-ayat 16-19) 


Kebinasaan Umat-umat Yang Silam 


Selesai menjelajah di sekitar kemusnahan alam yang 
mengerikan Al-Qur'an kembali pula menjelajah di 
sekitar kebinasaan umat-umat purba dan umat-umat 
kebelakangan: 




purbakala?(16). Kemudian Kami iringkan mereka dengan 
umat-umat yang kemudian(1 7). Demikianlah Kami bertindak 
terhadap orang-orang yang ber.dosa(1 8). Celakalah pada hari 
itu kepada para pendusta. "(1 9) 


Demikianlah umat-umat purba yang ramai itu 
kelihatan gugur binasa dengan satu pukulan Ilahi, dan 
dengan satu pukulan yang lain gugur dan binasa 
pula-umat-umat yang datang selepas mereka. Mereka 
kelihatan gugur bergelimpangan sejauh mata 
memandang, dan di hadapan mereka kedengaran 
suara amaran yang mengingatkan tindakan undang- 
undang Allah di alam ini: 



"Demikianlah Kami bertindak terhadap orang-orang yang 
berdosa. "(1 8) 


Itulah undang-undang Allah yang tidak dapat 
dihindari. Dan ketika manusia yang berdosa itu 
menduga akan menerima balasan kebinasaan seperti 
yang diterima oleh umat-umat purbakala dan umat- 
umat yang datang selepas mereka, tiba-tiba datang 
seruan yang mendo'akan kebinasaan, dan tiba janji 
'azab yang mengancam dengan kemusnahan: 



"Celakalah pada hari itu kepada para pendusta. "(19) 


(Pentafsiran ayat-ayat 20 - 24) 

Asal-usul Kejadian Manusia 

Dari penjelajahan melihat kebinasaan dan 
kehancuran (umat-umat yang silam) Al-Qur'an 
berpindah pula kepada penjelajahan meninjau cara 
Allah mencipta dan menghidup manusia mengikut 
perencanaan dan pentadbiran-Nya yang rapi, sama 
ada pada makhluk yang kecil atau pada makhluk yang 
besar: 

"Bukankah Kami ciptakan kamu dari air mani yang 
hina?(20). Kemudian Kami letakkannya di tempat yang 
kukuh (rahim) (2 1). Hingga sampai kepada waktu yang 
tertentu (22). Lalu Kami tentukan perencanaan ke atasnya 
dan Kamilah Sebaik-baik Perencana(23). Celakalah pada hari 
itu kepada para pendusta. "(24) 

Ini adalah satu penjelajahan mengikuti 
perkembangan asal-usul kejadian janin yang aneh 
yang disaringkan dalam keterangan yang pendek. 
Setitis air mani yang hina diletakkan di dalam rahim 
yang kukuh untuk satu jangka waktu yang tertentu. 
Dengan perencanaan Allah, air mani itu melalui 
peringkat-peringkat perkembangannya yang halus. Di 
sini Al~Qur'an menegaskan bahawa segala-galanya itu 
adalah berlaku dengan hikmat kebijaksanaan Allah 
Yang Maha Tinggi yang mengendalikan segala 
sesuatu dengan perencanaan-Nya yang rapi dan 
indah. 



"Lalu Kami tentukan perencanaan ke atasnya dan Kamilah 
Sebaik-baik Perencana. "(23) 

Dan dengan perencanaan yang halus ini, di mana 
tiada suatu pun yang terlepas darinya, Allah 
mengumumkan janji 'azab-Nya: 



"Celakalah pada hati itu kepada para pendusta. "(24) 


[Pentafsiran ayat-ayat 25 - 28) 

Bumi Merupakan Planet Yang amat Selesa Untuk 

Dihayati Manusia 


Kemudian menjelajah pula ke bumi melihat 
perencanaan Allah terhadap kehidupan manusia dan 
* bagaimana Dia mengadakan di bumi ciri-ciri tertentu 
yang memberi kemudahan dan keselesaan kepada 
kehidupan mereka: 








"Bukankah Kami Jadikan bumi sebagai wadah yang 
mengumpulkan(25). Orang-orang yang hidup dan orang- 
orang yang mati(26). Dan Kami jadikan padanya gunung- 
ganang yang tinggi dan Kami berikan kamu minuman air 
yang tawar?(27). Celakalah pada hari itu kepada para 
pendusta "(28) 


Tidakkah Kami jadikan bumi ini tempat yang 
mengumpulkan semua penghuninya, sama ada yang 
hidup atau yang mati, dan di sana Kami ciptakan 
bukit-bukau dan gunung-ganang yang tinggi, dan di 
kemuncak-kemuncaknya yang tinggi • itulah 


berkumpulnya awan mega, dan dari sanalah mengalir 
saluran-saluran air tawar yang nyaman. Tidakkah, 
semuanya itu berlaku dengan qudrat, perencanaan 
hikmat dan tadbir Allah yang bijaksana? Apakah 
selepas semua kemudahan ini mereka masih juga 
terus mendusta? 



"Celakalah pada hari itu kepada para pendusta."(28) 

'k 'k 'k ~k 'k -k 


[Pentafsiran ayat-ayat 29-34) 
Para Pendusta Diarah Menerima Balasan 


Setelah ditayangkan pemandangan-pemandangan 
itu dan setelah hati manusia dipenuhi kesan-kesan 
pemandangan yang mencurah ke dalam perasaan- 
perasaannya, maka Al-Qur'an tiba-tiba berpindah 
kepada pemandangan Hisab dan Balasan dan di sana 
kita mendengar satu perintah yang menggerunkan 
menyuruh orang-orang yang berdosa dan pendusta 
supaya berjalan menuju kepada 'azab seksa yang 
pernah didustakan mereka. Perintah itu diselubungi 
kecaman yang pahit dan penyeksaan jiwa yang 
memeritkan: 



"Pergilah kamu menerima 'azab yang dahulunya telah 
didustakan kamu(29). Pergilah kamu berteduh di bawah 
bayangan asap Neraka yang bercabang tiga(30). Yang tidak 
meneduhkan mereka dan tidak pula menahankan mereka 
dari julangan api Neraka. "(31) 


Mereka pun pergi dengan bebas selepas ditahan 
pada Hari Pengadilan yang panjang itu, tetapi ke 
mana? Pergi ke tempat yang lebih buruk dari 'azab 
ditahan, iaitu: 



"Pergilah kamu menerima 'azab yang dahulunya telah 
didustakan. "(29) 


Dan 'azab itu sudah siap sedia di hadapan kamu 
sekarang: 



"Pergilah kamu berteduh di bawah bayangan asap Neraka 
yang bercabang tiga (30). Yang tidak meneduhkan mereka 
dan tidak pula menahankan mereka dari ulangan api 
Neraka." (31) 

Asap Neraka Bercabang Tiga 

Iaitu bayangan asap api Neraka yang pucuknya 
menjulang-julang bercabang tiga. Ia adalah bayangan 
teduh yang mencekik pernafasan dan yang panas 
menyelar. la dinamakan bayangan teduh sebagai 
lanjutan dari penghinaan dan sendaan. la memberi 
angan-angan mendapat bayangan teduh, tetapi di 
sebaliknya mereka mendapat api Neraka Jahannam. 
Pergilah kamu dan kamu tentu tahu ke mana, kamu 
memang mengetahuinya. Oleh itu, tidak payah 
disebutkan namanya. 



"Sesungguhnya Neraka itu melontarkan bunga-bunga api 
sebesar istana(32). la kelihatan seolah-olah unta-unta kuning 
tua. "(33) 

Bunga-bunga Api Neraka Sebesar Istana 

Bunga-bunga api itu melambung berturut-turut dan 
setiap bunga api itu sebesar rumah batu (kebiasaan 
orang Arab menggunakan kata-kata "istana" kepada 
setiap rumah yang diperbuat dari batu, dan tidak 
semestinya bangunan itu sama besar dengan 
bangunan-bangunan istana yang kita kenali 
sekarang), dan apabila percikan bunga-bunga api itu 
melambung berturut-turut, ia kelihatan seolah-olah 
unta-unta kuning tua yang meragut rumput di sana 
sini. Andainya bunga-bunga api itu sebesar itu, 
bagaimana pula besarnya api Neraka itu sendiri yang 
memercikkan bunga itu? 

Dalam sa'at hati diselubungi perasaan ngeri itu 
datang pula kutukan: 



"Celakalah pada hari itu kepada para pendusta. "(34) 


(Pentafsiran ayat-ayat 35 - 40) 
QiamatHari Pengadilan Bukan Hari Meminta Maaf 

Untuk menyempurnakan pemandangan setelah 
ditayangkan gambaran Neraka dengan ciri-ciri fizikal 
yang dahsyat, maka ayat-ayat yang berikut 
menayangkan pula pemandangan kedahsyatan 
kesengsaraan jiwa yang dipaksa yang diam membisu 
dan menahan perasaan: 



"Inilah hari mereka tidak dapat bercakap(35). Dan mereka 
tidak diizinkan bercakap dan tidak dapat memohon 
maaf. "(3 6) 

Kedahsyatan pemandangan di sini terletak pada 
suasana diam membisu, menahan perasaan, 
ketakutan dan rasa rendah diri yang mengerikan, iaitu 


suasana bongkam yang tidak diselangi sebarang 
percakapan dan tidak pula dipecahkan oleh kata-kata 
memohon maaf kerana masa berbahas dan minta 
maaf telah pun luput dan berlalu: 



"Celakalah pada hari Itu kepada para pendusta. "(37) 

Di dalam pemandangan-pemandangan yang lain 
disebut kata-kata penyesalan dan dalihan-dalihan 
mereka dan kedua-duanya berlaku, kerana masa 
pengadilan itu berlalu panjang mengikut cerita Ibn 
'Abbas r.a. tetapi di sini Al-Qur'an hanya menyebut 
suasana diam bongkam yang menakutkan kerana 
sesuai dengan situasi dan penjelasan ayat ini: 



"Inilah Hari Pengadilan , Kami himpunkan kamu sekalian 
bersama-sama . umat-umat manusia yang dahulu kala(38). 
Jika kamu mempunyai tipu helah f maka lakukanlah tipu 
helah itu terhadap-Ku(39). Celakalah pada hari itu kepada 
para pendusta."(40) 

Hari ini ialah Hari Pengadilan yang memberi 
keputusan bukannya hari minta maaf. Hari ini Kami 
kumpulkan sekalian kamu bersama-sama umat-umat 
manusia dahulu kala. Andainya kamu berkuasa 
membuat sesuatu, maka silalah buat. Hari ini tiada 
tipu helah dan tiada daya upaya. Hanya diam 
bongkam menerima kecaman yang amat pedih. 



"Celakalah pada hari itu kepada para pendusta. "(40) 


(Pentafsiran ayat-ayat 41- 45) 

Para Muftaqin Dipersilakan Menerima NVmat 

Setelah berakhirnya pemandangan orang-orang 
yang berdosa itu dikecam, Al-Qur'an mengumumkan 
pula penghormatan kepada orang-orang yang 
bertagwa: 



"Sesungguhnya orang-orang yang bertaqwa itu bersenang- 
lenang di bawah bayangan pokok yang teduh (berhampiran) 
matai r-matair (41). Dan meni'mati berbagai-bagai buah- 
buahan yang diidami mereka." (42) 

Orang-orang yang bertaqwa bersenang-lenang di 
bawah bayangan teduh, iaitu bayangan teduh yang 
sebenar bukannya bayangan asap api Neraka yang 
bercabang tiga, yang tidak meneduh dan tidak pula 
menahan mereka dari julangan api Neraka. Mereka 

bersenang di tepi-tepi matair, bukannya di dalam asap 
Neraka yang melemaskan pernafasan dan 
menimbulkan kedahagaan yang dahsyat Mereka 
meni'mati berbagai-bagai buah-buahan yang diidami 
mereka. Dan di samping itu mereka menerima 
pelawaan dari Allah yang didengar oleh seluruh 
perhimpunan manusia: 



"Makan dan minumlah seenak-enaknya kerana amalan- 
amalan yang telah kamu lakukan(43). Sesungguhnya 
begitulah Kami memberi balasan kepada para Muhsinin (44). 
Celakalah pada hari itu kepada para pendusta. "(45) 

■k -k -k * -k * 


(Pentafsiran ayat-ayat 46 - 47) 

Keni'matan Dunia Yang Sebentar 

Di sini ditayangkan sepintas lalu pemandangan 
kehidupan dunia yang telah digolongkan riwayatnya 
dalam ayat-ayat tadi. Kini kita sekali lagi berada di 
dunia, ketika itu orang-orang kafir yang berdosa 
menerima kecaman dan penghinaan: ' 



"(Wahai orang-orang kafir!) Makanlah dan ni'matilah 
kesenangan dunia yang sebentar, sesungguhnya kamu 
adalah orang-orang yang berdosa(46). Celakalah pada hari 
rtu kepada para pendusta. "(47) 


(Pentafsiran ayat-ayat 48 - 50) 

Hati Orang-orang Kafir Tidak Menerima Penjelasan 

Kemudian ayat yang berikut mengisahkan keadaan- 
keadaan orang-orang kafir yang berdosa itu dan 
melahirkan takjubnya terhadap sikap mereka, iaitu 
apabila mereka diseru mengikuti hidayat Allah, 
mereka tidak menyahutinya: 



"Dan jika mereka disuruh ruku', mereka tidak ruku'(48). 
Celakalah pada hari itu kepada para pendusta . "(49) 

Sedangkan mereka diberi penjelasan yang sejelas- 
jelasnya dan diberi amaran yang setegas-tegasnya: 

Z? ^ 

© 

"Dengan penjelasan yang mana lagi sesudah penjelasan Al- 
Qur'an mereka hendak beriman?"(50) 

Orang-orang yang tidak beriman kepada penjelasan 
Al-Qur'an yang menggegarkan bukit-bukau dan 
gunung-ganang itu tidak akan beriman buat selama- 
lamanya dengan mana-mana penjelasan yang lain 
darinya. Tiada lain melainkan hanya kecelakaan, 
kesialan dan kesudahan yang malang yang disediakan 
kepada golongan manusia yang celaka ini. 

* * * * 'k 'k 

Surah ini sendiri dengan susunan-susunan 
ungkapannya, nada-nadanya yang menarik, 
pemandangan-pemandangannya yang dahsyat dan 
kecaman-kecamannya yang tajam merupakan 
serangan yang tidak sanggup dihadapi oleh hati siapa 
sahaja. 


Demikianlah kehidupan dunia bercampur dengan 
kehidupan Akhirat di dalam dua ayat yang berturut ini 
dan di dalam dua pemandangan yang seolah-olah 
kedua-duanya wujud dalam satu masa, walaupun 
kedua-duanya dipisahkan oleh zaman-zaman yang 
amat jauh. Ketika pelawaan Allah disampaikan 
kepada orang-orang yang bertaqwa di Akhirat, maka 
satu pelawaan yang sama dihadapkan kepada orang- 
orang kafir yang berdosa di dunia, seolah-olah Allah 
berfirman kepada mereka: Lihatlah perbezaan di 
antara dua kehidupan ini... makanlah dan ni'matilah 
kesenangan dunia yang sebentar ini supaya kamu 
diharamkan dari keni'matan abadi dan di'azab 
sepanjang zaman di negeri Akhirat! 






tjij 

Celakalah pada hari itu kepada para pendusta. "(47) 


Maha Sucilah Allah yang telah menurunkan Al- 
Qur'an dan meletakkan padanya pengaruh yang amat 
kuat ini. 


(Tamat JuzoT Yang Kedua Puluh Sembilan) 


